*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*154. számú előterjesztés*

Bátaszék Város Önkormányzat Képviselő-testületének 2023. augusztus 30-án

15 órakor megtartandó ülésére

Döntés külterületi árkok II. ütemű kaszálására forrás biztosításáról

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** dr. Firle-Paksi Anna aljegyző**Pénzügyileg ellenőrizte:** Tóthné Lelkes Erika  pénzügyi irodavezető**Tárgyalja:**PG Bizottság: 2023. 08. 29. |

**Tisztelt Képviselő-testület!**

Bátaszék Város Önkormányzat Képviselő-testülete a 153/2023.(VI.21.) önkormányzati határozatával döntött arról, hogy

- a Kövesdi-árok, Zenta úti, Zsizsáki árok kaszálása I. ütem feladatok elvégzésével a Duna-Sió menti Vízi Társulatot (7100 Szekszárd, TOTÉV Ipartelep 16.) bízza meg;

- a feladat megvalósításához szükséges bruttó 1.079.500,-Ft vállalkozói díj kifizetését az önkormányzat 2023. évi költségvetése dologi kiadások terhére biztosítja;

A vállalkozási szerződés megkötésre került, illetve a vállalkozó elvégezte a kaszálási munkát. A vállalkozási szerződésben rögzítésre került az II - III. ütemben történő munkavégzés is azzal a feltétellel, hogy az opcionális, kizárólag egyedi megrendelés alapján végezhető. A vállalkozói díj összege: br. 1.143.000,- Ft/alkalom azaz egymillió- egyszáznegyvenháromezer forint/ alkalom.

A csapadékos és meleg időjárásnak köszönhetően a mederben lévő növények gyorsan növekszenek. Ezzel együtt korlátozzák az árokban összegyűlő csapadékvíz lefolyását, ami növeli az árvíz kialakulásának veszélyét. Ennek megakadályozására javasoljuk még további egy kaszálás megrendelését és ahhoz a fedezet biztosítását.

***H a t á r o z a t i j a v a s l a t :***

**A Kövesdi-árok, Zenta úti, Zsizsáki árok kaszálása II. ütem, feladatok elvégzésére forrás biztosítására**

Bátaszék Város Önkormányzatának Képviselő-testülete,

1. a „Kövesdi-árok, Zenta úti, Zsizsáki árok kaszálása II. ütem” feladatainak megvalósításához szükséges bruttó 1.143.000,-Ft vállalkozói díj kifizetését az önkormányzat 2023. évi költségvetése dologi kiadások terhére biztosítja;
2. felhatalmazza a város polgármesterét az egyedi megrendelő aláírására.

*Határidő:* 2023. július 31.

*Felelős*: Dr. Bozsolik Róbert polgármester

 (megrendelő aláírásáért)

*Határozatról értesül*: Duna-Sió menti Vízi Társulat

 Bátaszéki KÖH városüz. iroda

Bátaszéki KÖH pénzügyi iroda

 irattár